‘সাত তারিখে শেখ মুজিবুর রহমান ভাষণ দেবেন রেসকোর্স মাঠে। ভোররাত থেকে লোকজন আসতে শুরু করেছে। দোকানপাট বন্ধ। অফিস আদালত নেই। সবার দারুণ উৎকণ্ঠা। কি বলবেন এই মানুষটি? সবাই তাঁর মুখের দিকে তাকিয়ে আছে।… অবশেষে রেসকোর্স ময়দানে শেখ মুজিবুর রহমান তাঁর বিখ্যাত বক্তৃতা শুরু করলেন। তাঁর মুখ দিয়ে কথা বলে উঠলো বাংলাদেশ।… পঁচিশ মার্চ রাতে হৃদয়হীন একদল পাকিস্তানী মিলিটারি এ শহর দখল করে নিল। তারা উড়িয়ে দিলো রাজারবাগ পুলিশ লাইন। জগন্নাথ হল এবং ইকবাল হলের ছাত্রদের গুলি করে মারল। বিশ্ববিদ্যালয়ে ঢুকে হত্যা করলো শিক্ষকদের।… একরাত্রিতে এ শহর মৃতের শহর হয়ে গেলো। সাতাশ তারিখ চার ঘণ্টার জন্য কার্ফ্যু তোলা হয়। মানুষের ঢল নামলো রাস্তায়। বেশির ভাগ মানুষই শহর ছেড়ে পালিয়ে যাচ্ছে।’ (সূর্যের দিন, পৃ ৬৮)।